Public procurement notice: Contract Notice
Published: 2020-11-06
Buyer: Staten og Kommunernes Indkøbsservice A/S
Country: DK
Contract type: Services
Procedure: Restricted procedure
CPV classification: 72000000
Estimated value: 2300000000 DKK
Submission deadline: 2020-12-07
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
SKI udbyder en rammeaftale vedrørende it-konsulentydelser, benævnt ”02.17 It-konsulenter”. Formålet med udbuddet er at sikre, at SKI’s kunder kan foretage indkøb ved anvendelse af rammeaftalen for derigennem at få afløftet deres udbudsforpligtelse. Derudover er hensigten at sikre en kommerciel attraktiv rammeaftale, som lever op til kundernes forventninger og indkøbsbehov, og som er nem at anvende. Rammeaftalen skal dække behovet for udførelse af ydelserne - se nærmere punkt II.2.4). Kundernes behov udførelse af ydelserne er ofte af presserende karakter, hvilket indebærer, at kunderne har behov for hurtigt at kunne tildele og igangsætte opgaverne. Rammeaftalens ydelsesområder omfatter et bredt katalog af ydelser, hvilket sikrer, at kunderne får en aftale, som kan dække hele eller størstedelen af deres behov for udførelse af ydelserne.
Rammeaftale 02.17 It-konsulenter vedrører udførende konsulentydelser og evt. rådgivning i direkte forlængelse af disse udførende ydelser.
Rammeaftalen omfatter 14 ydelsesområder, hvoraf 7 ydelsesområder er obligatoriske at tilbyde og 7 ydelsesområder er valgfrie - dog skal mindst ét valgfrit ydelsesområde tilbydes.
De obligatoriske ydelsesområder omfatter: Projekt- og programledelse, databehandling, infrastruktur og hardware, test, udvikling af ny funktionalitet, tilpasning af eksisterende it-systemer og it-system drift.
De valgfrie ydelsesområder omfatter: Rådgivning om softwarelicenser, it-relaterede strategier, forretningsbehov business case og gevinstrealisering, it-udbud, it-sikkerhed business continuity og it-compliance, it-arkitektur og it-governance.
Hvert ydelsesområde er inddelt i underområder, som er inddelt i delområder, og under disse findes de enkelte ydelser under ydelsesområdet. Alle obligatoriske ydelsesområder skal tilbydes under udbuddet. Leverandøren skal desuden tilbyde mindst ét af de 7 valgfrie ydelsesområder. En leverandør på rammeaftalen skal kunne levere alle de ydelser, der falder under de ydelsesområder, som leverandøren tilbyder på rammeaftalen. Der henvises til bilag F for den fulde beskrivelse af de enkelte ydelsesområder, underområder, delområder og ydelser. Kunderne bruger rammeaftalen ved at foretage direkte tildeling af leveringsaftaler om køb af udførende konsulentydelser.
Såfremt leverandøren til rammeaftalen har tilbudt et ydelsesområde, omfatter det samtlige underliggende ydelser. Herved har leverandøren accepteret både at kunne udføre ydelserne og eventuelt rådgive i disse.
Det er en forudsætning, for at en kunde kan anvende rammeaftalen, at kundens estimerede økonomiske værdi af sin opgave har en overvægt på udførelse af ydelserne og en mindre vægt på rådgivning i ydelserne i bilag F.
— Adgangen til Ethics sker via linket i punkt I.3) eller via www.ski.dk På www.ski.dk findes i toppen af hjemmesiden overskriften ”For leverandører” et link til Ethics.
— Såfremt ansøger er en sammenslutning af økonomiske aktører (f.eks. et konsortium), skal den befuldmægtigede virksomhed i sammenslutningen udfylde og sende ansøgningen og de til ansøgningen hørende dokumenter på vegne af sammenslutningen.
Rammeaftalen kan forlænges 2 gange med 12 måneder pr. forlængelse. Den samlede maksimale varighed af rammeaftalen er således 48 måneder.
Såfremt der er flere end 22 ansøgere, der er egnede, vil der ske en udvælgelse blandt alle egnede ansøgere med henblik på at prækvalificere 22 ansøgere. Udvælgelsen sker på baggrund af de oplysninger, som ansøger har angivet i ESPD’et, Del IV, Afsnit C.
Udvælgelse af ansøgere, der opfordres til at afgive tilbud, vil ske ud fra den samlede opnåede pointscore for referencer. De 22 ansøgere, der har opnået flest point, vil blive opfordret til at afgive tilbud.
Ansøgers referencer bliver vurderet individuelt indenfor hvert ydelsesområde listet i bilaget ”Ydelsesområder til brug ved prækvalifikation” og tildeles én pointscore pr. ydelsesområde ud fra en pointskala fra 1-10. 10 point (højeste point) gives til ansøgere, som har angivet en fremragende reference, der er udtømmende i forhold til, hvad der vægter positivt inden for det enkelte ydelsesområde. 1 point (laveste point) gives til ansøgere, som har angivet en utilstrækkelig reference for et ydelsesområde.

Eligibility requirements: Ingen

Award value: 2300000000